Lilyem Pi̱lato

Lilyem Pi̱lato hu ku shyia̱ kpa̱mkpaan ma̱ng nswak nnaai a̱ni yet sot Lilyem Benuwe-Konggo ja nang á̱ ku sa mat á̱ bu njhyi di̱ jenjini̱shi a̱ni nang á̱niet milyon 15 lyiat a̱ni mi̱ Pi̱lato Nja̱t wu, A̱tak Ka̱duna, Si̱tet Na̱sa̱rawa ma̱ng a̱ka̱vwuo na̱ hyia̱k a̱ni di̱ Fam A̱ka̱wa̱tyia̱ Naijeriya.

Kuut ma̱ng Igwong ja byia̱ á̱nietlyiat a̱ swak. A̱lyiak lilyem Pi̱lato ka yong a̱bwonu a̱khwu kya a̱wot ka̱ si̱ byia̱ á̱nietlyiat ba̱ shyia̱ tsi̱tsak 2,000-10,000.Blench, Roger. 2007. Language families of the Nigerian Middle Belt and the historical implications of their distribution. Presented to the Jos Linguistic Circle in Jos, Nigeria, Zwat A̱natat 25, 2007.

Á̱ ku mi̱ nshei za̱kwá ngwai kwai Pi̱lato ji mi̱ kwaa̱mbwat-lyuutbwak nyiung hwa (Blench 2008). Á̱di̱di̱t lilyem hu byia̱ nvak yei swáng a̱lyiat ma̱ a̱di̱di̱t a̱wot a̱kwa kani si̱ tyia̱ mak mi̱mak tai lilyem hu ku vwuan a̱khwu mat lat nkhang tazwa nhu.

Ya̱fang

Sa:Editing together in Tyap, Romanian and English
Sa:Lilyem A̱ka̱wa̱tyia̱ Naijeriya